
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 766 


18 Ιουνίου 2001 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Προϋποθέσεις και διαδικασία πρόσληψης ως προσω¬ 
ρινών αναπληρωτών, Εκπ/κού Προσωπικού σε 

ΣΜΕΑ. 1 

Διαδικασία πρόσληψης και τοποθέτησης των προσω¬ 
ρινών αναπληρωτών του ενιαίου πίνακα του άρ¬ 
θρου 138 του ν. 2725/1999 σε σχολικές μονάδες 
της πρωτοβάθμιας και δευτεροβάθμιας εκπαίδευ¬ 
σης. 2 

Τροποποίηση διατάξεων της Δ2/15699/1999 Υπ. Από¬ 
φασης για τις προϋποθέσεις και τη διαδικασία πρό¬ 
σληψης προσωρινών αναπληρωτών και ωρομι¬ 
σθίων εκπαιδευτικών στην πρωτοβάθμια και δευτε¬ 
ροβάθμια εκπαίδευση. 3 

Τροποποίηση της ΔΥΙδ/οικ. 8741/10.5.2001 (Φ.Ε.Κ. 
587/18.5.2001 τ. Β') απόφαση που αφορά ανασυ¬ 
γκρότηση για την ειδικότητα της Καρδιολογίας, της 
Ειδικής Επιτροπής εκδίκασης ενστάσεων που εκ- 
κρεμούν στα καταργηθέντα Δευτεροβάθμια Συμ¬ 
βούλια Κρίσης Ιατρικού και Οδοντιατρικού Προσω¬ 
πικού Νοσηλευτικών Ιδρυμάτων. 4 

Τροποποίηση της ΔΥΙδ/οικ. 8740/10.5.2001 (Φ.Ε.Κ. 
587/18.5.2001 τ. Β') απόφασης που αφορά ανασυ¬ 
γκρότηση για την ειδικότητα της Αιματολογίας, της 
Ειδικής Επιτροπής εκδίκασης ενστάσεων που εκ- 
κρεμούν στα καταργηθέντα Δευτεροβάθμια Συμ¬ 
βούλια Κρίσης Ιατρικού και Οδοντιατρικού Προσω¬ 


πικού Νοσηλευτικών Ιδρυμάτων. 5 

Υπαγωγή φαρμακευτικού ιδιοσκευάσματος στις δια¬ 
τάξεις του Ν. 1729/87 περί ναρκωτικών. 6 

Τροποποίηση της 15901/15.6.1993 απόφασης του Νο¬ 
μάρχη Ανατολικής Αττικής. 7 


Προσαρμογή των συστατικών πράξεων των Κρατικών 
Παιδικών Σταθμών Βαφειοχωρίου, Ποντοηράκλει- 
ας, Ευζώνων Ν. Κιλκίς στις διατάξεις του Δ.Κ.Κ. και 
την συνένωση σε ενιαίο Ν.Π.Δ.Δ. του Δήμου Πολυ- 
κάστρου με την επωνυμία: «Παιδικοί και Βρεφονη¬ 


πιακοί Σταθμοί Δήμου Πολυκάστρου». 8 

Σύσταση Νομικού Προσώπου στο Δήμο Θήβας Ν. Βοι¬ 
ωτίας με την επωνυμία: «Δημοτικό Γυμναστήριο 
Δήμου Θηβαίων». 9 


Κύρωση εκουσίου αναδασμού Μελισσουργού Ν. 
Θεσ/νίκης. 10 

Διορθώσεις Σφαλμάτων 

Διόρθωση σφάλματος στο ΦΕΚ664/τ.Β'/31.5.2001 11 


ΑΠΟΦΑΣΕΙ Σ 

Αριθ. Γ6/666 (1) 

Προϋποθέσεις και διαδικασία πρόσληψης ως προσωρι¬ 
νών αναπληρωτών, Εκπ/κού Προσωπικού σε ΣΜΕΑ. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη : 

1. Τις διατάξεις της παρ. 4 του άρθρου 4 του ν. 2817/00 
(ΦΕΚ 78/Α/00) «Εκπαίδευση των ατόμων με ειδικές 
Εκπ/κές ανάγκες και άλλες διατάξεις». 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

3. Την αριθμ. ΣΤ5/25/26.4.2000 (ΦΕΚ 582/Β/00) απόφα¬ 
ση του Υπουργού Εθνικής Παιδείας και Θρησκευμάτων 
"ορισμός αρμοδιοτήτων Υφυπουργού του Υπουργείου 
Εθνικής Παιδείας και Θρησκευμάτων". 

4. Την αριθμ. 2/ 25.5.2001 εισήγηση του ΥΣΕΕΠ, απο¬ 
φασίζουμε: 

Ρυθμίζουμε τις προϋποθέσεις και τη διαδικασία πρό¬ 
σληψης προσωρινών αναπληρωτών σε Ειδικά Σχολεία 
Πρωτοβάθμιας και Δευτεροβάθμιας Εκπ/σης, ως ακο¬ 
λούθως : 

Άρθρο 1 

Προϋποθέσεις πρόσληψης 

1. Κατ’ εφαρμογή των διατάξεων του άρθρου 4 παρ. 4 
του ν. 2817/00 για την κάλυψη αναγκών σε Εκπ/κό Προ¬ 
σωπικό των Σχολικών Μονάδων Ειδικής Αγωγής που δεν 
καλύπτονται με μετάθεση, διορισμό ή απόσπαση μονίμων 
εκπ/κών, προσλαμβάνονται προσωρινοί αναπληρωτές με 
σχέση εργασίας Ι.Δ. ορισμένου χρόνου. 

2. Δικαίωμα υποβολής αίτησης έχουν οι παρακάτω κα¬ 
τηγορίες υποψηφίων: 

α) Τυφλοί, κωφοί και γενικά άτομα με ειδικές ανάγκες με 

ποσοστό αναπηρίας τουλάχιστον 67% που έχουν τα απαι- 
τούμενατυπικάπροσόντα, εκτόςτου ορίου ηλικίας, για συμ¬ 
μετοχή στο διαγωνισμό πρόσληψης Εκπ/κών Πρωτ/θμιας 
και Δευτ/θμιας Εκπ/σης. 

β) κεκτημένοι πτυχίο τμήματος Ειδικής Αγωγής Α.Ε.Ι. 
της ημεδαπής ή ισότιμο και αντίστοιχο Πτυχίο της αλλο¬ 
δαπής ή τίτλο μεταπτυχιακών σπουδών στην ειδική αγω¬ 
γή, εφόσον έχουν επιτύχει στο διαγωνισμό πρόσληψης 
Εκπ/κών του ν. 2525/97. 

Άρθρο 2 

Προθεσμία υποβολής αίτησης - Δικαιολογητικά 

1. Όσοι επιθυμούν να προσληφθούν ως προσωρινοί 
αναπληρωτές σε ΣΜΕΑ και ανήκουν σε μία από τις κατη¬ 
γορίες του άρθρου 1 της απόφασης αυτής υποβάλλουν 
αίτηση στην αρμόδια Διεύθυνση Εκπ/σης στην οποία επι¬ 
θυμούν να προσληφθούν. Για τις προθεσμίες εφαρμόζο¬ 
νται τα ισχύοντα για τα κοινά σχολεία. 

2. Οι υποψήφιοι έχουν δικαίωμα υποβολής αίτησης μό¬ 
νο σε τέσσερις (4) Διευθύνσεις Εκπ/σης, εκτός από την 
περιοχή Αττικής όπου μπορούν να υποβάλουν αίτηση σε 
επτά (7) Διευθύνσεις. 

Στην περίπτωση που ένας υποψήφιος επιθυμεί να υπο¬ 
βάλει αίτηση σε Διευθύνσεις Εκπ/σης της περιοχής Αττι¬ 
κής και σε Δ/νσεις Εκπ/σης εκτός Αττικής μπορεί να υπο¬ 
βάλει αθροιστικά μέχρι επτά (7) αιτήσεις από τις οποίες 
μόνο τέσσερις μπορεί να είναι σε Διευθύνσεις Εκπ/σης 
εκτός Αττικής. 

3. Ειδικά οι υποψήφιοι των οποίων ο ή η σύζυγος διορί¬ 
ζεται ως μόνιμος Εκπ/κός μπορούν κατ’ εξαίρεση να υπο¬ 
βάλουν αίτηση μέσα σε δέκα (10) ημέρες από τη γνωστο¬ 
ποίηση του διορισμού του (της) συζύγου στην ίδια Διεύ¬ 
θυνση κατά παρέκκλιση του περιορισμού του αριθμού 
των τεσσάρων ή επτά Διευθύνσεων κατά περίπτωση. 

4. Η αίτηση επέχει θέση υπεύθυνης δήλωσης του άρ¬ 
θρου 8 του ν. 1599/86. Η ανακρίβεια των δηλουμένων σ’ 
αυτή στοιχείων επισύρειτη διαγραφή του υποψηφίου από 
τους πίνακες ή την απόλυσή του, εάν έχει προσληφθεί και 
τις προβλεπόμενες από τις κείμενες διατάξεις κυρώσεις. 

Στην αίτηση δηλώνονται: 

α) τα στοιχεία ταυτότητας του υποψηφίου 

β) Η κατηγορία της ειδικής ανάγκης στην οποία ανήκει, 
ότι έχει τα τυπικά προσόντα συμμετοχής στο διαγωνισμό 
πρόσληψης Εκπ/κών, η ημερομηνία κτήσης του βασικού 
τίτλου και ο βαθμός πτυχίου ή ο τίτλος σπουδών ειδικής 
αγωγής που κατέχει και η σειρά επιτυχίας στο διαγωνισμό 
πρόσληψης εκπ/κών του ν. 2525/97, κατά περίπτωση κα¬ 
τηγορίας υποψηφίων. 

γ) ότι δεν διώκεται ποινικά ή δεν έχει καταδικασθεί για 
αδίκημα το οποίο αποτελεί σύμφωνα με τον υπαλληλικό 
κώδικα κώλυμα διορισμού στο Δημόσιο. 

Με την ίδια αίτηση αναλαμβάνει την υποχρέωση ότι θα 
προσκομίσει αντίγραφο ποινικού μητρώου και πιστοποιη¬ 
τικό υγείας απάτην Πρωτοβάθμια Υγειονομική Επιτροπή, 
Κρατικό Νοσοκομείο ή Κέντρο Υγείας σε χρονικό διάστη¬ 
μα ενός μηνός από την ημερομηνία πρόσληψής του κα¬ 
θώς και τα δικαιολογητικά που αποδεικνύουν ότι έχει τα 
δηλωθέντα στην αίτηση τυπικά προσόντα την ημέρα που 
θα κληθεί να υπογράψει την σύμβαση πρόσληψής του. 

Ειδικά οι υποψήφιοι της περ. α' της παρ. 2 του άρθρου 
1 της απόφασης αυτής υποβάλουν πιστοποιητικό απάτην 
Β/θμια Υγειονομική Επιτροπή από το οποίο θα προκύπτει 


η κατηγορία της ειδικής ανάγκης που ανήκει και το ποσο¬ 
στό αναπηρίας. 

Οι αιτούντες θα πρέπει να έχουντα απαιτούμενα τυπικά 
και ουσιαστικά προσόντα κατά την ημερομηνία κατάθε¬ 
σης της αίτησης πρόσληψης εκτός από το πιστοποιητικό 
στρατού και το πτυχίο ΠΑΤΕΣ της ΣΕΛΕΤΕ, για τους υπο¬ 
ψήφιους της Β/θμιας Εκπ/σης, τα οποία μπορούν να επι- 
καλεσθούν μέχρι την ημερομηνία κύρωσης των πινάκων. 

5. Υποψήφιες κυοφορούσες δεν υποχρεούνται να υπο¬ 
βάλουν πιστοποιητικό υγείας. 

Άρθρο 3 

Διαδικασία σύνταξης των πινάκων 

1. Μετά την λήξη της προθεσμία υποβολής των αιτήσε¬ 
ων, ο Προϊστάμενος της Διεύθυνσης Α/θμιας ή Β/θμιας 
Εκπ/σης, αντίστοιχα: 

α) προβαίνει στον έλεγχο των αιτήσεων προκειμένου να 
διαπιστώσει την ορθή καταγραφή των στοιχείων και ειδι¬ 
κά για τους υποψηφίους της περίπτ. β' της παρ. 2 του άρ¬ 
θρου 1 της απόφασης αυτής τη σειρά κατάταξης στον πί¬ 
νακα διοριστέων. 

β) Υποβάλλει τις αιτήσεις στο αρμόδιο περιφερειακό 
Συμβούλιο με σχετική εισήγηση για τη σύνταξη των εξής 
πινάκων: Α'πίνακα αναπληρωτών τυφλών, κωφών και γε¬ 
νικά ατόμων με ειδικές ανάγκες και Β' πίνακα αναπληρω¬ 
τών κεκτημένων πτυχίου τμήματος Ειδικής Αγωγής ή τίτ¬ 
λου μετ/κών σπουδών στην Ειδική Αγωγή. 

2. Κατά την κατάρτιση των πινάκων οι υποψήφιοι του πί¬ 
νακα Α' κατατάσσονται με βάση την ημερομηνία κτήσης 
του βασικού τίτλου σπουδών Α/θμιας ή Β/θμιας Εκπ/σης 
κατά περίπτωση και σε περίπτωση περισσοτέρων υποψη¬ 
φίων με την ίδια ημερομηνία κτήσης του βασικού πτυχίου 
με το βαθμό πτυχίου, οι υποψήφιοι του πίνακα Β' κατα¬ 
τάσσονται με τη σειρά που είναι στον πίνακα διοριστέων. 

3. Οι ανωτέρω πίνακες αναρτώνται στον πίνακα ανακοι¬ 
νώσεων της Διεύθυνσης το αργότερο μέχρι 31 Αυγού- 
στου κάθε χρόνου και ισχύουν μέχρι τη σύνταξη νέων. 

Άρθρο 4 

Διαδικασία Πρόσληψης 

1. Οι Προϊστάμενοι των Διευθύνσεων Εκπ/σης πριν από 
τις προσλήψεις των αναπληρωτών, που γίνονται μέσα στο 
μήνα Σεπτέμβριο προβαίνουν στην ανακοίνωση των κε¬ 
νών θέσεων που πρόκειται να καλύψουν, βάσει των πι¬ 
στώσεων που τους έχουν εγκριθεί και του ποσοστού θέ¬ 
σεων για κάθε κατηγορία υποψηφίων όπως αυτό κάθε φο¬ 
ρά καθορίζεται με απόφαση του Υπουργού Εθνικής 
Παιδείας και Θρησκευμάτων με ανάρτηση στους σχετι¬ 
κούς πίνακες των Διευθύνσεων κατά κλάδο για κάθε πίνα¬ 
κα χωριστά, σύμφωνα με τα ποσοστά που ορίζονται κάθε 
φορά με απόφαση του Υπουργού Εθνικής Παιδείας και 
Θρησκευμάτων. Μέχρι την κάλυψη των θέσεων αυτών οι 
υποψήφιοι έχουν δικαίωμα επιλογής της θέσης που επι¬ 
θυμούν να προσληφθούν. 

Οι προσλήψεις σε ΣΜΕΑπροηγούνταιτων προσλήψεων 
σε κοινά σχολεία. 

Οι υποψήφιοι που έχουν υποβάλει αίτηση και έχουν εγ¬ 
γράφει σε πίνακες για κοινά σχολεία και για ΣΜΕΑ και 
προσληφθούν διαγράφονται από τους άλλους πίνακες. 

2. Κατά την πρόσληψη αυτών που έχουν τα ίδια τυπικά 
προσόντα προηγούνται όσοι από τους υποψηφίους 
έχουν εκπληρώσει τις στρατιωτικές τους υποχρεώσεις. 

3. Οι προσωρινοί αναπληρωτές προσλαμβάνονται με 

πλήρες ωράριο. Είναι δυνατόν να προσλαμβάνονται με 
μειωμένο ωράριο που αντιστοιχεί στο μισό τουλάχιστον 
του υποχρεωτικού ωραρίου διδασκαλίας του πρωτοδιό¬ 
ριστου εκπ/κού. 

4. Οι υποψήφιοι ειδοποιούνται τηλεφωνικά και σε περί¬ 
πτωση που δεν καθίσταται δυνατή η επικοινωνία αυτή, με 
τηλεγράφημα, τάσσεται δε προθεσμία δύο ημερών για να 
προσέλθουν και να αναλάβουν υπηρεσία. Για τους υπο¬ 
ψηφίους που αποδέχονται την πρόσληψή τους σε μία Δι¬ 
εύθυνση, οφείλει ο προϊστάμενος της Διεύθυνσης αυτής 
με τηλεγράφημα να ειδοποιήσει σχετικά τους προϊσταμέ¬ 
νους των λοιπών Διευθύνσεων, οι οποίοι στη συνέχεια 
προβαίνουν στη διαγραφή των υποψηφίων αυτών από 
τους πίνακες διοριστέων αναπληρωτών της Διεύθυνσής 
τους. Στη διαγραφή των υποψηφίων από όλους τους πί¬ 
νακες προβαίνουν οι προϊστάμενοι και στην περίπτωση 
που διαπιστώσουν ότι έχουν υποβάλει αίτηση σε περισ¬ 
σότερες των τεσσάρων (4) ή επτά (7) κατά περίπτωση δι¬ 
ευθύνσεων. Επίσης η παραπάνω διαπίστωση μετά την 
πρόσληψη του υποψηφίου αποτελεί σπουδαίο λόγο κα¬ 
ταγγελίας της σύμβασης και απόλυσης του εκπαιδευτι¬ 
κού. 

5. Οι υποψήφιοι που καλούνται με τηλεγράφημα για να 
προσληφθούν και δεν αποδέχονται την πρόσληψή τους 
διαγράφονται μόνο από τον αντίστοιχο πίνακα και την 
αντίστοιχη κατηγορία βάσειτης οποίας κλήθηκαν από τον 
αρμόδιο προϊστάμενο για πρόσληψη. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Ιουνίου 2001 

ΟΥΦΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

-♦- 

Αριθ. Δ2/5190 (2) 

Διαδικασία πρόσληψης και τοποθέτησης των προσωρι¬ 
νών αναπληρωτώντου ενιαίου πίνακα του άρθρου 138 
του ν. 2725/1999 σε σχολικές μονάδες της πρωτοβάθ¬ 
μιας και δευτεροβάθμιας εκπαίδευσης. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη 

1. Τις διατάξεις 

α) Του άρθρου 138 παρ. 1 εδαφ. δ του ν. 2725/1999 (Α' 
121 ). 

β) Του άρθρου 29Ατου ν. 1558/1986 όπως το άρθρο αυ¬ 
τό προστέθηκε με το άρθρο 27 του ν. 2081/1992 και αντι- 
καταστάθηκε με το άρθρο 1 παρ. 2α του ν. 2469/1997 (Α 
38) και 

γ) Της απόφασης ΣΤ5/25/2000 «Ορισμός αρμοδιοτήτων 
του Υφυπουργού του Υπουργείου Εθνικής Παιδείας και 
Θρησκευμάτων» (Β 582) 

2. Το γεγονός ότι από την έκδοση της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Προθεσμία υποβολής αιτήσεων 

1. Οι προσωρινοί αναπληρωτές, που εντάσσονται στον 
ενιαίο πίνακα, σύμφωνα με το άρθρο 138 του ν. 
2725/1999, το άρθρο 8 παρ. 10του ν. 2817/2000 καιτο άρ¬ 


θρο 6 παρ. 21 του ν. 2909/2001, υποβάλλουν κάθε έτος, 
σε δέκα (10) τουλάχιστον ημέρες, αίτηση - δήλωση για 
πρόσληψη σε σχολικές μονάδες της πρωτοβάθμιας και 
δευτεροβάθμιας εκπαίδευσης. Η ακριβής ημερομηνία 
έναρξης και λήξης της προθεσμίας ανακοινώνεται από το 
Υπουργείο Εθνικής Παιδείας και Θρησκευμάτων στον 
ημερήσιο τύπο και παράλληλα ορίζεται στην εγκύκλιο - 
πρόσκληση για την υποβολή αίτησης - δήλωσης προτιμή¬ 
σεων για την πρόσληψη των ενδιαφερομένων. 

2. Η αίτηση - δήλωση υποβάλλεται σε ειδικό έντυπο που 
χορηγείται από τις διευθύνσεις πρωτοβάθμιας και δευτε¬ 
ροβάθμιας εκπαίδευσης και κατατίθεται σε οποιαδήποτε 
διεύθυνση εκπαίδευσης της αντίστοιχης βαθμίδας από 
τον ενδιαφερόμενο. 

3. Κάθε υποψήφιος έχει δικαίωμα να δηλώσει μία (1) 
έως και τριάντα (30) περιοχές πρόσληψης. 

4. Με ευθύνη του προϊσταμένου κάθε διεύθυνσης εκ¬ 
παίδευσης, μετά την ημερομηνία λήξεως της προθεσμίας 
υποβολής των αιτήσεων, συντάσσεται κατάσταση κατά 
κλάδο και ειδικότητα με τα στοιχεία των υποψηφίων που 
κατέθεσαν αίτηση. Στην κατάσταση προηγούνται οι υπο¬ 
ψήφιοι που έχουν τα πλήρη προσόντα, σύμφωνα με τις 
διατάξεις του άρθρου 1 παρ. 6τουν. 2834/2000 και 6 παρ. 
21 του ν. 2909/2001 και ακολουθούν οι λοιποί υποψήφιοι. 
Ειδικά για τους υποψήφιους που εμπίπτουν στις διατάξεις 
του άρθρου 6 παρ. 15(α) του ν. 2909/2001, συντάσσεται 
χωριστή κατάσταση, επειδή οι εν λόγω υποψήφιοι προ¬ 
σλαμβάνονται κατ’ απόλυτη προτεραιότητα στη Σιβιτανί- 
δειο Δημόσια Σχολή Τεχνών και Επαγγελμάτων. Οι κατα¬ 
στάσεις μαζί με τις αιτήσεις - δηλώσεις των υποψηφίων 
αποστέλλονται στη συνέχεια στην αρμόδια κατά περί¬ 
πτωση Διεύθυνση Προσωπικού της Πρωτοβάθμιας ή Δευ¬ 
τεροβάθμιας Εκπαίδευσης του Υπουργείου Εθνικής Παι¬ 
δείας και Θρησκευμάτων. 

Άρθρο 2 

Διαδικασία Πρόσληψης 

1. Οι προσωρινοί αναπληρωτές του ενιαίου πίνακα του 
άρθρου 138 του ν. 2725/1999 προσλαμβάνονται κατ’ από¬ 
λυτη προτεραιότητα, σύμφωνα με το άρθρο 1 του ν. 
2834/2000, έναντι των λοιπών κατηγοριών υποψηφίων 
προσωρινών αναπληρωτών. Η πρόσληψη γίνεται με από¬ 
φαση του Υπουργού Εθνικής Παιδείας και Θρησκευμά¬ 
των, με βάση τη σειρά ένταξης των υποψηφίων στον πί¬ 
νακα και τις προτιμήσεις με τις περιοχές πρόσληψης που 
έχουν δηλώσει. 

2. Οι προσλαμβανόμενοι οφείλουν να παρουσιαστούν 
και να αναλάβουν υπηρεσία μέσα στην προθεσμία που 
ορίζεται από τις διατάξεις του άρθρου 138 παρ. 1 περ. 
στ'του ν. 2725/1999, άλλως διαγράφονται από τον πίνακα. 

3. Οι προσωρινοί αναπληρωτές που δεν προσλαμβάνο¬ 
νται στις περιοχές που δηλώνουν, παραμένουν στη διά¬ 
θεση του Υπουργείου Εθνικής Παιδείας και Θρησκευμά¬ 
των και μπορεί να προσκαλούνται για πρόσληψη, εφόσον 
υπάρξουν ανάγκες κατά την διάρκεια του διδακτικού 
έτους σε περιοχή που δεν είχε δηλωθεί αρχικά. Στην πε¬ 
ρίπτωση αυτή, εφόσον δεν αποδεχθούν την πρόσκληση 
για πρόσληψη, δεν διαγράφονται από τον ενιαίο πίνακα. 

Άρθρο 3 

Κριτήρια - Μοριοδότηση - Διαδικασία τοποθέτησης 

1. Κριτήρια για την τοποθέτηση των προσωρινών ανα¬ 
πληρωτών του ενιαίου πίνακα του άρθρου 138 του ν. 

2725/1999, σε σχολικές μονάδες της περιοχής πρόσλη¬ 
ψης, λαμβάνονται υπόψη εκτός της δήλωσης προτίμησης 
τα εξής: (ι) η προϋπηρεσία του ως αναπληρωτή ή ωρομί¬ 
σθιου, (ιι) η οικογενειακή κατάσταση, (ιιι) η εντοπιότητα 
και (ιν) η συνυπηρέτηση. 

2. Τα κριτήρια της προηγούμενης παραγράφου μοριο- 
δοτούνται ως εξής: Η προϋπηρεσία με μία (1) μονάδα για 
κάθε διδακτικό έτος υπηρεσίας, η εντοπιότητα με δύο (2) 
μονάδες, η οικογενειακή κατάσταση με μία (1) μονάδα για 
τον έτερο σύζυγο και τρεις (3) μονάδες για κάθε παιδί και 
η συνυπηρέτηση με πέντε (5) μονάδες. Κατά τα λοιπά 
εφαρμόζονται αναλόγως οι διατάξεις του άρθρου 16 του 
π.δ. 50/1996 (Α'45), όπως οι διατάξεις αυτές, ισχύουν, κά¬ 
θε φορά. 

3. Η τοποθέτηση σε σχολικές μονάδες της περιοχής 
πρόσληψης γίνεται με πράξη του προϊσταμένου της Διεύ¬ 
θυνσης Εκπαίδευσης, ύστερα από πρόταση του αρμόδι¬ 
ου κατά περίπτωση περιφερειακού συμβουλίου (ΠΥΣΠΕ- 
ΠΥΣΔΕ). 

Άρθρο 4 
Προϋπηρεσία 

Στους δέκα έξι (16) μήνες που απαιτείται ως ελάχιστη 
προϋπηρεσία για την εγγραφή στον ενιαίο πίνακα των 
προσωρινών αναπληρωτών, προσμετράται το σύνολο 
της προϋπηρεσίας, ως αναπληρωτή ή ωρομίσθιου, ανε¬ 
ξαρτήτως αν ολόκληρη ή μέρος αυτής αποτελεί τυπικό 
προσόν εγγραφής στους πίνακες διοριστέων του Ν. 
1566/1985. 

Άρθρο 5 

Καταργούμενες διατάξεις 

Από την δημοσίευση της απόφασης αυτής καταργού- 
νται οι διατάξεις της απόφασης Δ2/21256/1999 (Β' 1629) 
και της όμοιας της Δ2/5591/2000 (Β'803). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2001 

Ο ΥΦΥΠΟΥΡΓΟΣ 

ΦΙΛ. ΠΕΤΣΑΛΝΙΚΟΣ 
-♦- 

Αριθ. Δ2/5191 (3) 

Τροποποίηση διατάξεων της Δ2/15699/1999 Υπ. Απόφα¬ 
σης για τις προϋποθέσεις και τη διαδικασία πρόσλη¬ 
ψης προσωρινών αναπληρωτών και ωρομισθίων εκ¬ 
παιδευτικών στην πρωτοβάθμια και δευτεροβάθμια 
εκπαίδευση. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. τις διατάξεις 

α.τηςπαρ. 3 του άρθρου 17 του Ν. 1566/85, όπως τρο¬ 
ποποιήθηκε μετιςδιατάξειςτηςπαρ. 3του άρθρου 46του 
Ν. 2413/1996 (ΦΕΚ124/Α), και τις διατάξεις του άρθρου 6 
του Ν. 2525/19,97 (ΦΕΚ 188/Α) 

β. της απόφασης ΣΤ5/25/2000 «Ορισμός αρμοδιοτήτων 
του Υφυπουργού του Υπουργείου Εθν. Παιδείας και Θρη¬ 
σκευμάτων» (582Β) 

2. τη διαπίστωση ότι από τις διατάξεις της απόφασης 


αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Στην υπουργική απόφαση Δ2/15699/1999 «Ρύθμιση 
προϋποθέσεων και διαδικασίας πρόσληψης προσωρινών 
αναπληρωτών και ωρομισθίων εκπαιδευτικών « (Β' 894), 
επιφέρονται οι εξής τροποποιήσεις: 

α) Στο άρθρο 1 : 

αα) Η τελευταία περίοδος της παραγράφου 3 « .. Προ- 
κειμένου.Ν. 2552/1997» καταργείται. 

ββ) Η περίπτωση ϋ της παραγράφου 4 αντικαθίσταται 
ως εξής: 

« ϋ Σε θέσεις εκπαιδευτικών κλάδου ΠΕ 16 όσοι έχουν 
και τα παρακάτω προσόντα: 

- Για το μάθημα των θεωρητικών της Μουσικής (Μουσι¬ 
κή θεωρία και Πράξη): 

πτυχίο τουλάχιστον φούγκας ή δίπλωμα σύνθεσης 

- Για το μάθημα της Ελληνικής Παραδοσιακής Μουσι¬ 
κής: δίπλωμα Βυζαντινής Εκκλησιαστικής Μουσικής 

- Για το μάθημα της Διεύθυνσης Χορωδιακών και Ορχη- 
στρικών Συνόλων: 

απαιτούνταιτα αντίστοιχα προσόντα, δηλαδή τίτλοιτου 
αντικειμένου αυτού της ημεδαπής ή της αλλοδαπής, ανα¬ 
γνωρισμένοι από το ΔΙΚΑΤΣΑ. 

- Για το μάθημα των Ευρωπαϊκών Μουσικών Οργάνων: 
δίπλωμα οργάνου 

- Για το μάθημα των Παραδοσιακών Μουσικών Οργά¬ 
νων: πτυχίο αντίστοιχου παραδοσιακού οργάνου, σύμ¬ 
φωνα με το άρθρο 8παρ. 5 του Ν. 2158/93 ή τουλάχιστον 
αποδεδειγμένη καλλιτεχνική εμπειρία που αποδεικνύεται 
με, προϋπηρεσία ή δημοσιεύσεις ή βιβλιογραφία ή δισκο¬ 
γραφία. Ειδικά για τη διδασκαλία του οργάνου αναφοράς 
παραδοσιακής μουσικής «ταμπουράς» οι υποψήφιοι 
απαιτείται να είναι κάτοχοι εκτός των παραπάνω διπλώ¬ 
ματος Βυζαντινής Μουσικής ή τουλάχιστον πτυχίου Βυ¬ 
ζαντινής Μουσικής. 

- Για τα προπαρασκευαστικά τμήματα των Μουσικών 
Σχολείων , εκτός των άλλων ειδικοτήτων , και οι κάτοχοι 
τίτλων ανωτέρων καλλιτεχνικών σχολών (θεάτρου, Κινη¬ 
ματογράφου, Χορού). 

β) Στο άρθρο 2 η παρ. 1. Αντικαθίσταται ως ακολούθως: 

«1. Όσοι επιθυμούν να προσληφθούν ως προσωρινοί ή 
ωρομίσθιοι υποβάλλουν αίτηση, σε προθεσμία τουλάχι¬ 
στον δέκα (10) ημερών, κατά τους μήνες Μάιο και Ιούνιο 
κάθε έτους, σε ειδικό έντυπο, κατάλληλο για μηχανογρα¬ 
φική επεξεργασία,σε οποιαδήποτε Δ/ση Εκπαίδευσης 
αυτοπροσώπως ή με νόμιμα εξουσιοδοτημένο πρόσωπο. 
Η ακριβής ημερομηνία έναρξης και λήξης της προθε¬ 
σμίας ανακοινώνεται από το Υπουργείο Εθνικής Παιδείας 
και θρησκευμάτων στον ημερήσιο Τύπο και παράλληλα 
ορίζεται στην εγκύκλιο - πρόσκληση για πρόσληψη των 
ενδιαφερομένων. Ειδικάγιατοέτος2001 ηπροθεσμίαγια 
τους υποψήφιους που συμμετείχαν σε διαγωνισμό του 
ΑΣΕΠ, και έχουν συγκεντρώσει μέσο όρο βαθμολογίας 
μεγαλύτερο του 60, αρχίζει από της επομένης της ανα¬ 
κοίνωσης των τελικών πινάκων διοριστέων». 

γ) Στο άρθρο 4 η τελευταία περίοδος της παρ. 1. αντικα¬ 
θίσταται ως εξής: 

αα) «Δυσπρόσιτα σχολεία για την πρόσληψη προσωρι¬ 
νών αναπληρωτών είναι τα σχολεία που υπάγονται στις 
περιοχές I, ΙΑ και ΙΒ, σύμφωνα με την Υ.Α. Δ2/5727/98 - 
ΦΕΚ Β' 634». 

ββ) Η τελευταία περίοδος της παρ. 2 «Μεταξύ.πίνα¬ 

κα επιτυχίας» καταργείται. 

Η Απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2001 

Ο ΥΦΥΠΟΥΡΓΟΣ 

ΦΙΛ. ΠΕΤΣΑΛΝΙΚΟΣ 
-♦- 

Αριθ.ΔΥΙ δ/9363 (4) 

Τροποποίηση της ΔΥΙδ/οικ. 8741/10.5.2001 (Φ.Ε.Κ. 
587/18.5.2001 τ. Β') απόφαση που αφορά ανασυγκρό¬ 
τηση για την ειδικότητα της Καρδιολογίας, της Ειδικής 
Επιτροπής εκδίκασης ενστάσεων που εκκρεμούν στα 
καταργηθέντα Δευτεροβάθμια Συμβούλια Κρίσης Ια¬ 
τρικού και Οδοντιατρικού Προσωπικού Νοσηλευτικών 
Ιδρυμάτων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 Τ.Α'). 

2. Τις διατάξεις του άρθρου 37 παρ.12του Ν. 2519/1997 
(Φ.Ε.Κ. 165/97 Τ.Α') «Ανάπτυξη και Εκσυγχρονισμός του 
Εθνικού Συστήματος Υγείας, οργάνωση των Υγειονομικών 
Υπηρεσιών, ρυθμίσεις γιατο φάρμακο και άλλες διατάξεις». 

3. Τις διατάξεις του άρθρου 28 παρ. 7 του Ν.2646/98 
(ΦΕΚ 236/98 τ. Α') «Ανάπτυξη του Εθνικού Συστήματος 
Κοινωνικής Φροντίδας και άλλες διατάξεις». 

4. Την 513/00 Ερ.25/00 γνωμοδότηση της 4ης Οκτωβρίου 
2000του Δ'Τμήματοςτου Νομικού Συμβουλίου του Κράτους. 

5. Την απόφασή μας ΔΥΙδ/οικ. 8741/10.5.2001 (Φ.Ε.Κ. 
587/18.5.2001 τ. Β') 

6. Την από 22.5.2001 αίτηση παραίτησης του Καρέλη 
Ιωάννη, αποφασίζουμε: 

1. Τροποποιούμε την ανωτέρω (5) σχετική απόφασή 
μας και ορίζουμε γραμματέα στην Ειδική Επιτροπή εκδί¬ 
κασης ενστάσεων που εκκρεμούν στα καταργηθέντα 
Δευτεροβάθμια Συμβούλια Κρίσης Ιατρικού και Οδοντια¬ 
τρικού Προσωπικού Νοσηλευτικών Ιδρυμάτων για την ει¬ 
δικότητα της Καρδιολογίας την Κατσαργύρη Ελένη, 
υπάλληλο του κλάδου ΔΕ Διοικητικού - Λογιστικού με Β' 
βαθμό αποσπασμένη από το Ν. Γ. Ν. Μελισσιών «ΑΜΑΛΙΑ 
ΦΛΕΜΙΓΚ» στη Δ/νση Προσωπικού Νομικών Προσώπων 
του Υπουργείου Υγείας και Πρόνοιας σε αντικατάσταση 
του Καρέλη Ιωάννη, που παραιτήθηκε. 

2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ.ΔΥΙ δ/9133 (5) 

Τροποποίηση της ΔΥΙδ/οικ. 8740/10.5.2001 (Φ.Ε.Κ. 587/ 
18.5.2001 τ. Β') απόφασης που αφορά ανασυγκρότηση 
για την ειδικότητα της Αιματολογίας, της Ειδικής Επιτρο¬ 
πής εκδίκασης ενστάσεων που εκκρεμούν στα καταργη¬ 
θέντα Δευτεροβάθμια Συμβούλια Κρίσης Ιατρικού και 
Οδοντιατρικού Προσωπικού Νοσηλευτικών Ιδρυμάτων. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 Τ.Α'). 


2. Τις διατάξεις του άρθρου 37 παρ. 12του Ν. 2519/1997 
(Φ.Ε.Κ. 165/97 Τ.Α') «Ανάπτυξη και Εκσυγχρονισμός του 
Εθνικού Συστήματος Υγείας, οργάνωση των Υγειονομι¬ 
κών Υπηρεσιών, ρυθμίσεις για το φάρμακο και άλλες δια¬ 
τάξεις». 

3. Τις διατάξεις του άρθρου 28 παρ. 7 του Ν.2646/98 
(ΦΕΚ 236/98 τ. Α') «Ανάπτυξη του Εθνικού Συστήματος 
Κοινωνικής Φροντίδας και άλλες διατάξεις». 

4. Την 513/00 Ερ.25/00 γνωμοδότηση της 4ης Οκτωβρί¬ 
ου 2000 του Δ' Τμήματος του Νομικού Συμβουλίου του 
Κράτους. 

5. Την απόφασή μας ΔΥΙδ/οικ. 8740/10.5.2001 (Φ.Ε.Κ. 
587/18.5.2001 τ. Β') 

6. Την από 7.5.2001 αίτηση παραίτησης της Αρβανίτη 
Μαρίας, αποφασίζουμε: 

1. Τροποποιούμε την ανωτέρω (5) σχετική απόφασή 
μας και ορίζουμε γραμματέα στην Ειδική Επιτροπή εκ¬ 
δίκασης ενστάσεων που εκκρεμούν στα καταργηθέ¬ 
ντα Δευτεροβάθμια Συμβούλια Κρίσης Ιατρικού και 
Οδοντιατρικού Προσωπικού Νοσηλευτικών Ιδρυμά¬ 
των για την ειδικότητα της Αιματολογίας την Κατσαρ¬ 
γύρη Ελένη-, υπάλληλο του κλάδου ΔΕ Διοικητικού - 
Λογιστικού με Β’ βαθμό αποσπασμένη από το Ν. Γ. Ν. 
Μελισσιών «ΑΜΑΛΙΑ ΦΛΕΜΙΓΚ» στη Δ/νση Προσωπι¬ 
κού Νομικών Προσώπων του Υπουργείου Υγείας και 
Πρόνοιας, σε αντικατάσταση της Αρβανίτη Μαρίας, 
που παραιτήθηκε. 

2. Κατά τα λοιπά ισχύει η ανωτέρω τροποποιούμενη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2001 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. Υ6γ/1725 (6) 

Υπαγωγή φαρμακευτικού ιδιοσκευάσματος στις διατά- 
ξειςτου Ν. 1729/87 περί ναρκωτικών. 

Ο ΥΠΟΥΡΓΟΣ 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1 .Τις διατάξεις του άρθρου 4 του Ν. 1729/87 «Καταπο¬ 
λέμηση της διάδοσηςτων ναρκωτικών, προστασίατων νέ¬ 
ων και άλλες διατάξεις» καιτου άρθρου 12 του Ν.2161 /93. 

2. Την αριθ. Α6β/6543/15.7.88 Υπ. Απόφαση «Καθορι¬ 
σμός όρων και προϋποθέσεων της διάθεσης των ουσιών 
του άρθρου 4 του Ν. 1729/87..,» 

3. Την γνωμοδότηση της Επιτροπής Ναρκωτικών, συνε¬ 
δρία αριθμ. 1/19.2.2001. 

4. Την Κοινή Υπουργική Απόφαση αριθμ. Υ6γ/1067/9.5.2001 
«Υπαγωγή ουσιών στις διατάξεις για τα ναρκωτικά». 

δ.Την αριθμ.2850/18.4.2000 Απόφαση ανάθεσης αρμο¬ 
διοτήτων στους Υφυπουργούς Υγείας και Πρόνοιας, απο¬ 
φασίζουμε: 

1) Κατατάσσουμε το φαρμακευτικό ιδιοσκεύασμα 5ΤΙΕ- 
ΝΟΧ, που περιέχει την ουσία ΖΟΕΡΙϋΕΜ, στον Πίνακα Δ' 
του άρθρου 4 του Ν. 1729/87. 

2) Μεταφέρουμε τα φαρμακευτικά ιδιοσκευάσματα 
ΙΜΑΙΘΕΝΕ, ΚΕΤΑΕΑΒ και ΚΕΤΑ5ΕΤ, που περιέχουν την 

ουσία ΚΕΤΑΜΙΝΕ, από τον Πίνακα Δ' στον Πίνακα Γ του 
άρθρου 4του Ν. 1729/87. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2001 

Η ΥΦΥΠΟΥΡΓΟΣ 

ΧΡΙΣΤΙΝΑ ΣΠΥΡΑΚΗ 
-♦- 

Αριθ.26471 (7) 

Τροποποίηση της 15901/15.6.1993 απόφασης του Νομάρ¬ 
χη Ανατολικής Αττικής. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

Ι.Τηναριθμ. 15901/15.6.1993 απόφαση του Νομάρχη 
Ανατολικής Αττικής που δημοσιεύτηκε στο Φ.Ε.Κ. 489/ 
7.7.1993/τ.β' και αφορά τη σύσταση στην Κοινότητα 
Πεντέλης ιδίου Νομικού Προσώπου με το όνομα «Σχο¬ 
λική Επιτροπή Νηπιαγωγείου, Δημοτικού Σχολείου, 
Γυμνασίου και Ειδικού Δημοτικού Σχολείου ΠΙΚΠΑ Πε¬ 
ντέλης». 

2. Την αριθμ.Δ4/353/25.8.2000 κοινή απόφαση των Υφυ¬ 
πουργών Οικονομικών και Εθνικής Παιδείας και Θρη¬ 
σκευμάτων που αφορά την ίδρυση του Ενιαίου Λυκείου 
Πεντέλης. 

3. Την παράγραφο 8 του άρθρου 9 του Ν. 2640/98 
(Φ.Ε.Κ. 206/98τ.Α') 

4. Την αριθμ. 183/2000 απόφαση του Κοινοτικού Συμ¬ 
βουλίου της Κοινότητας Πεντέλης, που αφορά τροποποί¬ 
ηση της συστατικής πράξης του Ν.Π. με το όνομα « Σχο¬ 
λική Επιτροπή Νηπιαγωγείου, Δημοτικού Σχολείου, Γυ¬ 
μνασίου και Ειδικού Δημοτικού ΠΙΚΠΑ Πεντέλης», 
αποφασίζουμε: 

Τροποποιούμε το άρθρο 1 της αριθμ. 15901/15.6.1993 
απόφασης του Νομάρχη Ανατολικής Αττικής ως εξής : 

Συστήνουμε στην Κοινότητα Πεντέλης του Νομού Ατ¬ 
τικής Νομικό Πρόσωπο με το όνομα «Σχολική Επιτροπή 
Νηπιαγωγείου, Δημοτικού Σχολείου, Γυμνασίου, Ενιαί¬ 
ου Λυκείου, Ειδικού Δημοτικού Σχολείου ΠΙΚΠΑ Πεντέ¬ 
λης». 

Κατά τα λοιπά ισχύει ως έχει η 15901/15.6.1993 απόφα¬ 
ση του Νομάρχη Ανατολικής Αττικής. 

-Κάλυψη δαπάνης 

1 .Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού της Κοινότητας 
Πεντέλης ύψους 8.000.000 δρχ. για το τρέχον οικονομικό 
έτος και 8.000.000 δρχ. για καθένα από τα επόμενα οικο¬ 
νομικά έτη. 

2.Για το λόγο αυτό έχει εγγράφει πίστωση στον προϋ¬ 
πολογισμό της Κοινότητας Πεντέλης ύψους 8.000.000 
δρχ. σε βάρος του Κ.Α. 212-1 με τίτλο «Προαιρετικές Ει¬ 
σφορές σε Σχολικά Ταμεία» 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 28 Μάΐου 2001 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 


Αριθ. 2387 (8) 

Προσαρμογή των συστατικών πράξεων των Κρατικών 
Παιδικών Σταθμών Βαφειοχωρίου, Ποντοηράκλειας, 
ΕυζώνωνΝ. Κιλκίς στις διατάξειςτουΔ.Κ.Κ. και την συ¬ 
νένωση σε ενιαίο Ν.Π.Δ.Δ. του Δήμου Πολυκάστρου 
με την επωνυμία: «Παιδικοί και Βρεφονηπιακοί Σταθ¬ 
μοί Δήμου Πολυκάστρου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας Υπόψη: 

1. Τις διατάξεις του άρθρου 203 & 204 του Π.Δ. 410/ 
1995, (Δημοτικός & Κοινοτικός Κώδικας) και τις όμοιες 
του άρθρου 12του Ν. 2880/2001 . 

2. Την 59/2001 απόφαση του Δ.Σ. Πολυκάστρου με την 
οποία αποφασίζεται η Προσαρμογή των συστατικών πρά¬ 
ξεων των Κρατικών Παιδικών Σταθμών Βαφειοχωρίου , 
Ποντοηράκλειας, Ευζώνων στις διατάξειςτουΔ.Κ.Κ., την 
συνένωσή τους με τον Ιο & 2ο Δ.Π.Σ. Πολυκάστρου σε 
ενιαίο Ν.Π.Δ.Δ. του Δήμου Πολυκάστρου με την επωνυμία 
«Παιδικοί και Βρεφονηπιακοί Σταθμοί Δήμου Πολυκά¬ 
στρου «. 

3. Την 48/98 απόφαση του Δ. Σ. Πολυκάστρου και την 
3875/30.7.98 απόφαση του Γεν. Γραμματέα Περιφέρεια 
Κεντρικής Μακεδονίας, περί προσαρμογής των συστατι¬ 
κών πράξεων των 1ου & 2ου Κ.Π.Σ. Πολυκάστρου στις 
διατάξεις του Π.Δ. 410/95 . 

4. Την 5631/26.7.2000 (ΦΕΚ1339/Β/2000) απόφαση του 
Γεν. Γραμματέα Περιφέρειας Κεντρικής Μακεδονίας, 
αποφασίζουμε: 

Την προσαρμογή των συστατικών πράξεων των τριών 
(3) Κρατικών Παιδικών Σταθμών του Βαφειοχωρίου, Πο- 
ντοηράκλειας, Ευζώνων στις διατάξεις του Δ.Κ.Κ. και την 
συνένωσή τους με τον Ιο & 2ο Δ.Π.Σ. Δήμου Πολυκά¬ 
στρου σε ενιαίο Ν.Π.Δ.Δ. ως εξής: 

1. Συστήνουμε στο Δήμο Πολυκάστρου - Ν. Κιλκίς Νομι¬ 
κό Πρόσωπο με την επωνυμία «Παιδικοί και Βρεφονηπια¬ 
κοί Σταθμοί Δήμου Πολυκάστρου». 

2. Σκοποί του Νομικού αυτού Προσώπου είναι: 

η διατροφή 

η διαπαιδαγώγηση 

η ψυχαγωγία 

η φύλαξη 

και γενικότερα η φροντίδα των βρεφών και νηπίων, τα 
οποία δεν είναι δυνατόν να έχουν στο οικογενειακό τους 
περιβάλλον τις αναγκαίες φροντίδες, για διάφορους κοι¬ 
νωνικούς λόγους και αιτίες (π.χ. ορφανά, άγαμες ή δια¬ 
ζευγμένες μητέρες, πολύτεκνες οικογένεις, παιδιά γονέ¬ 
ων με σωματική ή πνευματική αναπηρία, γονείς που ερ¬ 
γάζονται ταυτόχρονα, κ.λ.π.) 

3. Περιουσία του Νομικού Προσώπου είναι: 

Όλη η κινητή και ακίνητη περιουσία που χρησιμοποιού¬ 
σαν οι Κρατικοί Παιδικοί Σταθμοί, την οποία οφείλουν να 
απογράψουν εντός εξαμήνου τα όργανα διοίκησης του 
νομικού προσώπου. Η έκθεση απογραφής εγκρίνεται με 
πράξη του Γ ενικού Γ ραμματέα της οικείας Περιφέρειας. 
Απόσπασμα της εγκεκριμένης έκθεσης που περιγράφει 
τα αποκτώμενα κατά κυριότητα από το νομικό πρόσωπο 
ακίνητα, καθώς και τα λοιπά εμπράγματα δικαιώματα επί 
ακινήτων, με την περίληψη που προβλέπεται από τις δια¬ 
τάξεις του άρθρου 9 του Β.Δ. 533/1963 (ΦΕΚ 147Α), κα- 
ταχωρείται ατελώς στα οικεία βιβλία μεταγραφώντου αρ¬ 
μοδίου υποθηκοφυλακείου Πολυκάστρου. 

4. Πόροι του Νομικού Προσώπου είναι: 
α) οι επιχορηγήσεις του Κράτους 

β) οι επιχορηγήσεις της Νομαρχιακής Αυτ/σης 
γ) η ετήσια επιχορήγηση του Δήμου 
δ) οι κάθε είδους εισφορές, δωρεές, κληρονομιές, κλη¬ 
ροδοτήματα 

ε) οι πρόσοδοι από περιουσία του 
στ) εισπράξεις από το αντίτιμο παρεχομένων υπηρε¬ 
σιών ή πραγμάτων 

ζ) κάθε έσοδο από κάθε νόμιμη πηγή. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

6. Από τις διατάξεις της απόφασης αυτής θα προκληθεί 
δαπάνη σε βάρος του Προϋπολογισμού του Δήμου Πο- 
λυκάστρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 23 Μάίου 2001 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 
-♦- 

Αριθ. 4509 (9) 

Σύσταση Νομικού Προσώπου στο Δήμο Θήβας Ν. Βοιω¬ 
τίας με την επωνυμία: «Δημοτικό Γυμναστήριο Δήμου 
Θηβαίων» 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 14 του Ν. 2880/30.1.2001. 

2. Τις διατάξεις του άρθρου 203 του ΔΚΚ (Π.Δ. 410/95). 

3. Την αριθμ. ΣΤ.ΟΙΚ. 19750/7.9.98 κοινή απόφαση των 
ΥΠ.ΕΣ.Δ.Δ.Α., Οικονομικών και Πολιτισμού (ΦΕΚ1042/Β), 
με την οποία το Ν. Π. με την επωνυμία Εθνικό Γ υμναστήριο 
Θηβών, χαρακτηρίστηκε ως δημοτικής σημασίας. 

4. Την αριθμ. 65/2001 απόφαση του Δημοτικού Συμβου¬ 
λίου Θήβας, περί σύστασης Ν.Π. με την επωνυμία «Δημο¬ 
τικό Γ υμναστήριο Δήρου Θηβαίων», αποφασίζουμε: 

1. Συνιστάται, στο Δήμο Θήβας, Νομικό Πρόσωπο Δη¬ 
μοσίου Δικαίου με την επωνυμία «Δημοτικό Γ υμναστήριο 
Δήμου Θηβαίων». 

2. Σκοπός του Ν.Π.Δ.Δ. είναι η προαγωγή και διάδοση 
του αθλητισμού, η διενέργεια πάσης φύσεως αθλητικών 
αγώνων, επιδείξεων και εκδηλώσεων. 

3. Πόροι του Ν. Π. είναι: 

α) Η ετήσια επιχορήγηση του Δήμου, 
β) Η ετήσια επιχορήγηση του κράτους 
γ) Πρόσοδοι από την δική του περιουσία 
δ) Εισπράξεις από το αντίτιμο των πραγμάτων ή των 
υπηρεσιών 

ε) Κάθε είδους εισφορές, δωρεές, κληρονομιές, κληρο¬ 
δοσίες. 

4. Το Ν.Π. διοικείται από επταμελές Δ/κό Συμβούλιο, τα 
μέλη του οποίου ορίζονται από το Δημοτικό Συμβούλιο. 

Τρεις (3) θα είναι αιρετοί εκπρόσωποι του Δήμου και 
τέσσερις δημότες. Πρόεδροςτου Δ/κού Συμβουλίου είναι 
ο εκάστοτε Δήμαρχος ή άλλο μέλος, αιρετό ή μη, που ορί¬ 
ζεται από το Δημοτικό Συμβούλιο. Μέλη του Δ/κού Συμ¬ 


βουλίου είναι Δημοτικοί Σύμβουλοι και δημότες ή κάτοικοι 
που έχουν ανάλογη επαγγελματική ή κοινωνική δράση ή 
ειδικές γνώσεις για το σκοπό του Ν. Π. 

Η θητεία του Δ/κού Συμβουλίου θα ακολουθεί τη θητεία 
του Δημοτικού Συμβουλίου και λήγει πάντοτε με την εγκα¬ 
τάσταση του νέου Διοικητικού Συμβουλίου. 

5. Το Ν.Π. εκπροσωπείται ενώπιον των πάσης φύσεως 
και δικαιοδοσίας Δικαστηρίων και Δημοσίων και Διοικητι¬ 
κών εν γένει Αρχών, καθώς και στις συναλλαγές των με τα 
φυσικά και Ν. Π. από τον Πρόεδρο του Δ.Σ. του οποίου όταν 
απουσιάζει ή κωλύεται, τον αντικαθιστά ο Αντιπρόεδρος. 

Από τις διατάξεις της απόφασης αυτής προκαλείται δα¬ 
πάνη ύψους 5.000.000 δρχ. σε βάρος του προϋπολογι¬ 
σμού οικ.έτους 2001. 

Το υπόλοιπο ποσό των 25.000.000 δρχ. που θα διαθέσει 
ο Δήμος θα βαρύνει τον Δημοτικό προϋπολογισμό του 
επόμενου έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 18 Μάίου 2001 

Ο Γενικός Γραμματέας Περιφέρειας 
ΒΑΣ. ΕΞΑΡΧΟΣ 

-♦- 

Αριθ. 08/1847 (10) 

Κύρωση εκουσίου αναδασμού Μελισσουργού 
Ν. Θεσ/νίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του Ν. 674/77 «περί αναδασμού της γης 
μεγεθύνσεως των αγροτικών εκμεταλλεύσεων και άλλων 
τινών διατάξεων». 

2. Τον Οργανισμό Εσωτερικής Υπηρεσίας της Νομαρ¬ 
χιακής Αυτοδιοίκησης Θεσσαλονίκης (τεύχος Β'ΦΕΚ392/ 
11.5.95). 

3. Το στοιχεία του εκουσίου αναδασμού αγροκτήματος 
Μελισσουργού, 

4. Την εισήγηση της αρμοδίας Υπηρεσίας της Νομαρ¬ 
χίας μας, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό το έτος 1996 στην κτηματική πε¬ 
ριοχή Μελισσουργού Ν. Θεσσαλονίκης, όπως αυτό απει¬ 
κονίζεται στους συνταχθέντες από την Επιτροπή Αναδα¬ 
σμού κτηματολογικούς πίνακες και τα διαγράμματα της 
περιοχής αυτής. 

Η παρούσα απόφαση να δημοσιευθεί στην Εφημερίδα 
της Κυβερνήσεως 

Θεσσαλονίκη, 30 Μάίου 2001 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στο ΦΕΚ 664/τ.Β'/31.5.2001 στο οποίο δημοσιεύθηκε η 
απόφαση Γ3/οικ. 1667 στην απόφαση Υπουργού Υγείας 
και Πρόνοιας γράφτηκε εκ παραδρομής ως Γ3 ο κωδικός 
της υπηρεσίας αντί του σωστού Υ5β. 

(Από το Υπ. Υγείας και Πρόνοιας) 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031) 423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ -Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιγο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή ΟΟ: 



Τεύχος 

ΔΡΧ. 

Ευκο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυι·ο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 Θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙθγπθΙ 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ3512 



δρχ- 

θυΐΌ 

δρχ- 

θυτο 

δρχ- 

ΘυΐΌ 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεων ΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 Θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθίτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























